– На пасадзе дырэктара Ін­сты­тута літаратура­знаўства імя Янкі Купалы НАН Беларусі працую з задавальненнем. Я даволі рана абараніў доктарскую дысертацыю, у 38 гадоў, а затым больш за 12 гадоў працаваў вядучым навуковым супра­цоўнікам. Потым тры гады ўзна­чальваў невялікі сектар гісторыі беларускай літаратуры. За гэты час многае з задуманага паспеў зрабіць. Мне вельмі дапамагае надзвычай кваліфікаваны намеснік і энергічны вучоны сакратар, а таксама дасведчаныя ў сваёй справе загадчыкі аддзелаў і практычна ўсе супрацоўнікі. Галоўнае ў працы дырэктара – не замінаць навукоўцам рэалізоўваць іх уласныя ідэі і задумы, дапамагаць у вырашэнні навуковых і арга­нізацыйных праблем, спрыяць творчаму росту, аказваць падтрымку пры абароне дысертацый. Вельмі важна цярпліва ставіцца да кожнага з супрацоўнікаў, улічваць асаблівасці характараў.